OŠ PETRA HEKTOROVIĆA STARI GRAD

Obala dr. Franje Tuđmana 1

KLASA: 602-02/18-01/03

URBROJ: 2128-26-01-18/1

U Starom Gradu, 05. 10. 2018.

**IZVJEŠĆE O REALIZACIJI GODIŠNJEG PLANA I PROGRAMA RADA ŠKOLE ZA ŠKOLSKU GODINU 2017. /2018.**

# UVJETI RADA

#### 1.1. PODACI O UPISNOM PODRUČJU

Osnovna škola Petra Hektorovića u Starom Gradu je središnja škola. Pohađaju je učenici s područja grada Starog Grada te mjesta: Rudine, Selca, Vrbanj i Dol. Učenici iz Dola i Vrbanja od I – IV. razreda pohađaju nastavu u svojim mjestima u po dva kombinirana razredna odjela u Vrbanju i jedan u Dolu (trokombinacija) , a od V. – VIII. razreda u matičnoj školi u Starom Gradu. Svi učenici izvan gradskog područja prevoze se do škole u Starom Gradu autobusom u organizaciji JP «Čazmatrans – otok Hvar» Stari Grad. Učenici putuju u jednom smjeru do škole 3 – 3,5 km iz Dola (1,2) i 6 kilometara iz Vrbanja.

#### 1.1.2. UNUTRAŠNJI ŠKOLSKI PROSTORI I ŠKOLSKI OKOLIŠ

Budući je školska zgrada dosta stara, ulažu se stalni napori da se školski prostor humanizira, oplemeni i prilagodi zahtjevima moderne škole. Ove godine radili smo na organiziranju internetske veze i mreže radi uvođenja E dnevnika.

Kako smo od mjeseca veljače dobili još jednog „administratora“ u školi, naime, Ministarstvo nam je odobrilo zapošljavanje računovođe na pola radnog vremena, napravljen je i plan pregradne jedne od učionica u manji ured za potrebe novog djelatnika. Bit će to učionica za održavanje nastave povijesti i geografije. Neovisno o „oduzetom“ prostoru površina učionice ostala bi i više nego zadovoljavajuća.

Nacrt projekta trajnog rješenja okoliša škole koji bi financirao Grad, a koji bi bio usklađen s arhitektonskim rješenjima Nove rive i Tvrdalja na žalost nije doživio svoju realizaciju. Ideja je, naime, bila obilježiti jubilej 110. godišnjice izgradnje školske zgrade s pomno uređenim okolišom. U svakom slučaju, plan postoji i nadamo se da će vremenom biti i ostvaren jer potporu Grada u većini projekata imamo, samo što se katkad otvore teme koje su prioritetnije od navedenog.

Područne škole nisu vlasništvo osnivača. One su vrlo lijepo uređene i dobro opremljene tako da je i u njima vrlo ugodno i boraviti i raditi. Treba istaknuti vrt oko škole u Dolu u kojem djeca provode dosta vremena učeći i radeći – kao i vrlo aktivnu izvannastavnu aktivnost likovnog odgoja u Vrbanju.

Škola ima školsku knjižnicu s knjižnim fondom koji uglavnom zadovoljava potrebe za školskom lektirom. U okviru svojih mogućnosti škola ulaže napore u obnovi knjižnog fonda knjižnice.

* 1. **MATERIJALNI UVJETI**

Tijekom prošle godine imali smo podosta investicija. Najveći dio odnosio s na pojačanje internetske infrastrukture i ishođenje atesta sigurnosti na radu od strane firme INGATEST. Dio materijalnih sredstava osigurali smo i sami iz vlastitih prihoda i to iznajmljivanjem prostora firmi „Reptile planet“ tijekom ljetnih mjeseci.

Ovo su bile važnije investicije:

-oprema i instaliranje bežične mreže po razredima i na nivou cijele škole  
-5 PCa i dva laptopa  
-jedan PC za računovodstvo i dva printera za urede  
- 9 panoa s povijesti školstva i školske zgrade

-izdanje jubilarnog lista Hektorović (naklada 350 primjeraka)

-izdanje reprinta publikacije Petra Kuničića „Prigodom otvora nove školske zgrade“(naklada 350 primjeraka)

* 1. **RADNICI ŠKOLSKE USTANOVE**

U školi je bilo zaposleno osam (7) učitelja razredne nastave s punim radnim vremenom i šesnaest (16) učitelja predmetne nastave od kojih je deset (10) s nepunim radnim vremenom i jedan (1) učitelj rehabilitator u posebnom razrednom odjelu po čl.8. s punim radnim vremenom. Zaposlena su dva (2) stručna suradnika: jedan (1) pedagog s punim radnim vremenom i jedan (1) knjižničar s nepunim radnim vremenom. Od mjeseca veljače 2018., osim tajnice imamo i osobu za vršenje poslova računovodstva na pola radnog vremena.

**Sva radna mjesta u školi bila su stručno zastupljena osim nastave fizike.** Za profesora fizike, na 4 sata tjedno primljen je u rujnu, a zbog nemogućnosti zapošljavanja stručne osobe za obavljanje nastave fizike Nikola Planjar, stručni prvostupnik inženjer građevinarstva.

# ORGANIZACIJA RADA

**2.1. PODACI O UČENICIMA, RAZREDNIM ODJELIMA I   
 ORGANIZACIJI NASTAVE**

Školu je ove godine pohađalo 190 učenika raspoređenih u 12 razrednih odjela- od toga 162 u matičnoj školi u Starom Gradu ( 8 razrednih odjela+ jedan posebni razredni odjel s 4 učenika), 21 u PŠ Vrbanj (dva razredna odjela-dvije dvokombinacije) i 7 u PŠ Dol (jedan razredni odjel-trokombinacija).

Prijevoz učenika putnika do škole i obrnuto obavljao se javnim prijevozom. U dolasku i povratku nije bilo duljih čekanja. Prijevoz je obavljao "Čazmatrans – otok Hvar" Stari Grad.

Učenika putnika bilo je 19. Jednom tjedno, na nastavu glazbene kulture i njemačkog jezika putovalo je 6 učenika iz PŠ Vrbanj.

Iz Rudine su putovala 2 učenika te 1 iz Selaca, što spada u kategoriju vlastitog *prijevoza.*

Za jednog učenika iz Hvara i jednog učenika iz Jelse, koji pohađaju posebni razredni odjel, po čl. 8. bio je organiziran poseban prijevoz, a prijevoznik je izabran temeljem Pravilnika o bagatelnoj nabavi.

Nastava je organizirana u jednoj, jutarnjoj smjeni. Početak nastave bio je u 8 sati, završavo prema dnevnom rasporedu sati, a najkasnije u 14 sati za izbornu i dodatnu nastavu.

**Popodnevno je vrijeme bilo je predviđeno za izvođenje izvanastavnih aktivnosti.**

Iza svakog je sata odmor u trajanju od 5 minuta, a iza trećeg sata je odmor u trajanju 15+5 minuta (veliki odmor).

**2.2** **GODIŠNJI KALENDAR RADA ŠKOLE**

Nastava protekle školske 2017./2018. godine počela je 04. 09. 2017. a završila 15. 06. 2017. godine  
Prvo obrazovno razdoblje završilo je 23. 12. 2017. godine.

Zimski odmor učenika trajao je od 23. 12. 2017. do 15. 01. 2018.

Proljetni odmor učenika trajao je od 29. 03. – 06. 04. 2018. godine

Realizirano je 176 radnih dana.

Nastavni plan i program u potpunosti je realiziran.

1. **KULTURNA I JAVNA DJELATNOST ŠKOLE**

Ove godine bavili smo se mnogim kulturnim i javnim aktivnostima. Realizaciju svih ovih programa ostvarili su učenici sa svojim razrednicima (u razrednoj i predmetnoj nastavi), učenici u suradnji s raznim udrugama, a za neke su se sami pripremali u vidu prezentacija.

Cijela je prošla godina prošla u pripremama za obilježavanje- i obilježavanju jubileja 110. godišnjice izgradnje školske zgrade. Ovom jubileju pridružila se i obljetnica 190. godine školstva u gradu, 50. godišnjica njena renoviranja; 50. godišnjice izdanja prvog školskog lista „Ruzmarin“ i 450. godišnjica prvog izdanja „Ribanja i ribarskog prigovaranja“.

Tom smo prilikom u Noći muzeja na šest velikih panoa predstavili našu školu i najavili ljetna događanja. Tijekom zimskih mjeseci radilo se na izdavanju jubilarnog lista Hektorović i reprintu publikacije iz 1908. „Prigodom otvora nove školske zgrade“. Učenici iz posebnog razrednog odjela, uz pomoć gospodina Frane Abramovića izradili su oko 300 magneta s naslovnicama Ribanja i ribarskog prigovaranja-prvog i drugog izdanja, a naša dramska grupa je sa svojim voditeljicama pripremila 15. minutnu izvedbu ovog poznatog renesansnog djela.

Školski list i reprint gore navedene publikacije dobio je svaki učenik zadnjeg dana škole. Tridesetak kompleta s magnetom podijeljeno je sponzorima i prijateljima. Ostatak je „preseljen u Tvrdalj“ i izložen na prodaju, kao i panoi s presjekom povijesti škole i školstva u gradu. Naša mala predstava gostovala je u vrtu palače Bianikini, u Grohotama na predstavljanji izložbe „Tragom Petra Hektorovića“i na trgu crkve Sv. Stjepana skupa s klapom „Hvarskih Kantadura“.

Na pročelju škole također su obješena dva velika panoa s godinama 1908/2018.

Naše su učenice također osvojile prve nagrade na manifestacijama „Pričigin“ i „Ča more judi“ koje su svoje završnice imale u Grohotama i na brodu Polaris, također u sklopu „Marulićevih dana“.

Izložba „Tragom Petra Hektorovića“ završit će svoje putovanje Hrvatskom zadnjim postavljanjima u Grohotama i Milni.

Naša 3 projekta koja nastavljamo od pretprošle godine također su uspješno sprovedena:

-Realizirali smo razmjenu u sklopu projekta „Prijateljstvom protiv različitosti“ sa školom Dr. Ivan Merca iz Zagreba

- Ponovo se družili s članovima udruge Palagruža u Komiži, djecom iz Komiže i Vela Luke. Naša gundula je i putovala ove zime u Francusku (na žalost bez veslača) na festival Estate de Sete i predstavila udrugu i rad naših učenika.

- Projekt „Ager u krvi“, odnosno njegov dio Festival salate proširio se i na susjedni otok Brač. Ove su godine učenici posijali sjeme rajčice u Pučišćima, a učenici iz Pučišća nam vratili sadnice mjesec dana poslije. Festival salate održan je na Dan škole u sklopu programa.

-Također smo s veterinarskom ambulantom po prvi put, na dan zaštite životinja 04. 10. obilježili i „Pet friendly day“.

-Počeli smo se sve češće družiti i sa štićenicima Doma za starije osobe s kojima smo realizirali niz akcija izrade ukrasa i prikupljanja pomoći za razne udruge.

Od planiranih aktivnosti ostvarili smo i:

Obilježavanje:

-Prvog dana jeseni

-Dana kruha

-Dana kravate

-Dana Sjećanja na žrtvu Vukovara“

-Međunarodnog dana tolerancije

-sv. Nikole

-Svjetskog dana smijeha

- Noći muzeja

-Valentinova

- Maškara

-Dana žena

-Dana ružičastih majica

-Međunarodnog dana sreće

-Svjetskog dana pripovijedanja

-Svjetskog dana sindroma Down

-Svjetskog dana autizma

-Dana narcisa

- Dana zdravlja

- Dana planeta Zemlje

- Međunarodnog dana obitelji

- Svjetskog dana sporta

- Svjetskog dana nepušenja

Uz to smo održali i Božićne predstave u Starom Gradu i Vrbanju te bezbroj aktivnosti humanitarnog i zabavnog karaktera vezane za adventska događanja. Rezultat jedne od akcija bio je i kupnja keramičarskog električnog kola s pedalom koji su koristili naši učenici iz posebnog razrednog odjela u radionici u Vrbanju.

Gore navedene aktivnosti sprovedene su (većina njih) u suradnji s učiteljicama razredne nastave ili predmetnim nastavnicima. Obilježavanje ovih datuma popraćeno je razgovorima, predavanjima i izradom prigodnih poklona. Za više razrede organizirane su radionice i predavanja na aktualne teme, ili su sami učenici organizirali svoje prezentacije na zadanu temu.

**Većina aktivnosti može se popratiti i na mrežnim stranicama škole.**

1. **ZDRAVSTVENA-SOCIJALNA I EKOLOŠKA ZAŠTITA UČENIKA**

Za ovu školsku godinu Služba za školsku medicinu imenovala je kao nadležnog liječnika za našu školu **dr. med. Igora Papića**

Na žalost, kako je naš nadležni liječnik u Splitu, osim obaveznih posjeta u svrhu cijepljenja učenika, više od toga nismo ga vidjeli.

Ove su godine učenici šestog razreda dobili svoje „zubne putovnice.“

Neovisno od toga, Program zdravstvene zaštite koji je odobren od strane Ministarstva znanosti, obrazovanja i športa realiziran je od strane učiteljica razredne nastave i razrednika predmetne nastave kroz četiri modula, sa ukupno 12 sati po razredu.

Zdravstveni odgoj provodio se od 1. do 8 razreda u nastavnim predmetima: priroda i društvo, priroda, biologija, tjelesna i zdravstvena kultura i na satovima razredne zajednice kroz četiri modula: „Živjeti zdravo“, „Prevencija ovisnosti“, „Prevencija nasilničkog ponašanja“ i „Spolna/rodna ravnopravnost odgovorno spolno ponašanje. “ Razrednici su koristili priručnike koje je izdalo Ministarstvo.

Početkom školske godine stručna služba Škole i pedagog planirali su su slijedeće teme iz zdravstvenog odgoja za učenike i roditelje.

TEMA Vrijeme realizacije Raz. Nositelj aktivnosti

1. Predavanje o HIV-u I. polugod. I.-VIII raz. Liječnik

standardne mjere zaštite

2. Psihosomatske XII. Mjesec VI. Pedagog, prof. biologije

karakteristike

puberteta

3. Bolesti II. mjesec VII. Liječnik, prof. biologije, razrednik

ovisnosti

4. Prijateljstvo III. mjesec V Pedagog, razrednik

između osoba

suprotnog spola

5. Zlouporaba IV. mjesec VIII. Liječnik, razrednik, prof. bilogije

psihoaktivnih

droga i

maloljetna

delikvencija

Od njih su **realizirane zadnje četiri.** Prva tema nije realizirana zbog nedostupnosti školskog liječnika, a u obradi teme zloupotrebe psihoaktivnih droga i maloljetne delikvencije učestvovali su i predstavnici MUPa.

Izvedbeni plan i program GRAĐANSKOG ODGOJA naše škole bio je sastavni je dio ovog godišnjeg plana rada škole.

ŠKOLSKI PREVENTIVNI PROGRAM provodio se kroz:

**Primarnu prevenciju** i obuhvaćao je aktivnosti koje su usmjerene na sve učenike škole kroz rad u okviru određenih metodskih jedinica u nastavnom procesu, na satovima razrednog odjela, kroz rad izvannastavnih aktivnosti i izvanškolske aktivnosti.

**Sekundarnu prevencija** koja je obuhvaćala aktivnosti usmjerene na učenike koji spadaju u skupinu djece rizičnog ponašanja-ona nije sprovođena jer za njom nije bilo potrebe.

**5. STRUČNO USAVRŠAVANJE**

Svi učitelji pohađali su tijekom cijele godine seminare u organizaciji AZOOa te Županijskih stručnih aktiva, a u skladu s mogućnostima škole. Prema zadnjoj evidenciji ukupno smo pohodili 53 takva skupa.

**5.1.RAD STRUČNIH AKTIVA U ŠKOLI**

Budući da zbog uvjeta rada u našoj školi djeluje samo Aktiv učitelja razredne nastave, od praćenja njihovog rada može se izvijestiti da su se sastajali kako na otočkom (četiri puta) tako i na županijskom nivou.

**6. RAD UPRAVNIH I STRUČNIH TIJELA, STRUČNIH SURADNIKA I RAVNATELJA ŠKOLE**

#### 6.1. Rad školskog odbora

Školski odbor sastajao se tijekom cijele godine ovisno o potrebi. U ovoj šk. godini sastao se 7 puta, od toga 2 puta elektronskim putem.

#### 6.2. Rad vijeća roditelja

Vijeće roditelja sastalo se samo početkom godine..

28. 09. Održana je konstituirajuća sjednica Vijeća roditelja i Vijeće je konstituirano u sljedećem sastavu:

Ivana Kovačević (1 razred), Dinka Krunić (2. Razred), Žaneta Roić (3. Razred), Ina Božiković (4. Razred), Zoran Tadić (5. Razred), Dario Bogdan (6. Razred), Berta Carić (7. Razred), Tado Moškatelo (8. razred), PŠ Dol, Petra Moškatelo, PŠ Vrbanj Marina Matković I Marija Pavičić Donkić te iz PRO Anita Franetović.

Za predsjednika VR izabran je gospodin Dario Bogdan.

Vijeće se nije sastajalo tijekom školske godine jer za to nije bilo potrebe.

#### 6.3. Rad učiteljskog vijeća

Ove godine održano je 13 sjednica Učiteljskog vijeća. Na njima se: čitalo i analiziralo pravilnike i protokole-uz njihovo prosljeđivanje roditeljim (na roditeljskim sastancima) i djeci na satovima razrednika. Raspravljalo se i o projektima koji su nam naknadno bili ponuđeni te su uvrštavani u izvanučioničku nastavu, o prijevozu, uvođenju sata primanja po predmetima za roditelje itd., aktualnim problemima vezanim bilo za učenike ili rad škole. Najbitnije sjednice održavale su se na početku školske godine gdje se usaglašavao i prihvaćao Godišnji plan rada škole i Školski kurikulum te od 19. 06. do 06. 07. kada se rješavao status učenika, upućivanje na dopunsku nastavu, organizacija upisa u matičnu knjigu i ematicu, kako za osmaše tako i za ostale učenike. Zadnja sjednica UV održana je 06. 09. 2018. godine.

#### 6.4. Rad razrednih vijeća

Sjednice Razrednih vijeća održane su u rujnu, prosincu, travnju te dvije u lipnju. Peti razred imao je u rujnu jednu sjednicu više prilikom upoznavanja učitelja predmetne nastave s novom generacijom učenika. Na sjednicama RV se, kao i obično raspravljalo o svakom razredu ponaosob, svakom učeniku, po potrebi ponaosob, njihovim specifičnostima te tekućim problemima. Najbitnije sjednice održane su 19. 06. I 06. 07. gdje se vršila analiza uspjeha i vladanja, rješavale se pohvale i nagrade, učenici upućeni na dopunsku nastavu i njihov uspjeh nakon upućivanja na dopunsku nastavu.

#### 6.5. Rad razrednika

Rad razrednika odvijao se po planu rada razrednika, uz održane 4 sjednice razrednih vijeća. Odrađeni su svi planovi kao i izleti. Zaključene su ocjene, upisi u matičnu knjigu i ematicu obavljeni, te prokontrolirane razredne knjige i imenici.

#### 6.6. Rad stručnih suradnika

Naša pedagoginja Pavla Jurić redovito je radila na planiranju i programiranju rada, na poslovima upisa i formiranja odjela, profesionalnoj orijentaciji, identifikaciji, opservaciji i tretmanu učenika s teškoćama u razvoju. U ovo spadaju i administrativni poslovi vezani za navedene djelatnosti. Provodila je savjetodavni individualni i grupni rad s učenicima, učiteljima i roditeljima. Sudjelovala je u kulturnoj i javnoj djelatnosti škole (priredbe, izložbe), surađivala je s drugim ustanovama i organizacijama (Centar za socijalnu skrb, Crveni križ, zdravstvene ustanove, srednje škole, Zavod za zapošljavanje, itd.). Neka od predavanja učenicima: “Tko sam ja”?(IIIr), “Prevencija-Alkohol-anketa” (VII razred), “kako reagirati u određenim situacijama” (Irazred), “Nasilje na internet” (VIrazred”,” Prevencija-Razmisli-treba znati stati” (VIIIrazred), “Nauči učiti” (Vrazred)

Knjižnična djelatnost školske knjižnice i njena voditeljica Tea Beritić omogućava pristupa knjižnoj građi i informacijama za korisnike prema njihovim potrebama i zahtjevima. U ovoj školskoj godini Ministarstvo znanosti, obrazovanja i sporta je doznačilo sredstva za nabavku lektire i stručne literature iz kojih je sredstava nabavljeno 30 lektirnih naslova (2060 kuna)**.**

#### 6.7. Rad tajništva i administrativno tehničke službe

Naša tajnica, Dragana Lazaneo konačno je od mjeseca veljače dobila „pojačanje“. Naime, ministarstvo nam je odobrilo zapošljavanje jedne djelatnice/djelatnika za obavljanje poslova računovodstva na pola radnog vremena.

Od 05. veljače primljena je u radni odnos Magda Petrić koja će vremenom, kad se uhoda obavljati u veći dio poslova računovodstva.

Ona je ove godine, kao i uvijek, obavljala sljedeće poslove:

Pratila propise vezane za djelatnost škole, pružala upravno-pravne savjete zaposlenicima, vodila zapisnike sjednica Školskog odbora, vršila prijave potreba za novim zaposlenicima, poslove oko zapošljavanja novih zaposlenika i prestanka radnih odnosa, vodila personalne dosjee, surađivala s prosvjetnim nadzorima i prosvjetnom inspekcijom, izdavala potvrde i uvjerenja učenicima i djelatnicima.

U sferi računovodstvenih poslova vodila je knjigovodstvene poslove, pripremala materijale za sjednice, izrađivala periodične obračune i plaće, statističke izvještaje, isplaćivala putne troškove i troškove prijevoza.

#### 6.8. Rad ravnatelja škole

Tijekom prošle školske godine ravnateljica Jasminka Pakušić. uz pomoć pedagoga, tajnice i ostalih djelatnika, a uz stalna prisustvovanja savjetovanjima za ravnatelje radila je na sljedećem:

Izradi prijedloga Godišnjeg plana i programa škole i Školskog kurikuluma/ na izradi tjednih i godišnjih zaduženja djelatnika škole, usaglašavanju programa rada među učiteljima, na tehničkim pripremama kako za početak, tako i za kraj školske godine, posjećivala satove nastave u cilju uvida u kvalitetu nastavnog procesa svakog učitelja, organizirala sjednice UV, RV , pripremala materijale za Školski odbor i Vijeće roditelja, surađivala sa stručno pedagoškom službom, s inspekcijskom službom, surađivala s organizacijama i institucijama koje su nam pomagale u realizaciji naših programa, surađivala s drugim školama, organizacijama i udrugama, pratila vođenje školske dokumentacije, uz pomoć pedagoginje i tajnice izrađivala različite naalize i tabele za potrebe Ministarstva znanosti i obrazovanja i Državne uprave, te izradila prvo izvješće o realizaciji Godišnjeg plana i programa OŠ Petra Hektorovića Stari Grad. Započela je postupak za osnivanje razreda Produženog boravka za učenika 1. i 2 razreda u sljedećoj školskoj godini, te postupak iznalaženja financijskih sredstava za preinaku jedne od učionica u ured računovodstva.

# 7. REALIZACIJA NASTAVNOG PLANA I PROGRAMA – ANALIZA ODGOJNO-OBRAZOVNIH POSTIGNUĆA

#### 7.1 PLANIRANJE I PROGRAMIRANJE

Kraj kolovoza i početak rujna vrijeme je planiranja. Na učiteljskom vijeću utvrđuju se zaduženja i nositelji, komponente i rokovi planiranja, te novosti sa seminara i iz novih propisa. Podaci se unose u pedagošku dokumentaciju u što kraćem roku nakon upisa učenika i prve sjednice učiteljskog vijeća.

#### 7.2. REALIZACIJA NASTAVNOG PLANA I PROGRAMA

Nastavni plan i program realiziran je u 176 nastavnih dana u punom fondu sati svih predmeta, odnosno s dopuštenim odstupanjima od planiranog broja sati.

#### 7.3. RAD I POSTIGNUĆA U REDOVNOJ I IZBORNOJ NASTAVI

Vjeronauk je izborni predmet kojeg pohađaju svi učenici, informatika je drugi izborni predmet kojeg ne pohađa nekolicina učenika. Najveći broj učenika koji ne pohađa izbornu nastavu informatike je iz 8. razreda.

Treći izborni predmet je njemački jezik koji pohađa većina učenika iz svakog razreda.

Uspjeh učenika u razrednoj i predmetnoj nastavi je slijedeći:

100 odličnih

74 vrlo dobra

11 dobrih

Na dopunsku nastavu na kraju školske godine upućeno je devetero učenika: sedmero iz matematike i dvoje iz povijesti. Svi su uspješno završili razred i to u prvom popravnom roku.

Izrečeno je 58 pohvala za odličan uspjeh i uzorno vladanje, šest učenika ima smanjeno vladanje na dobro i jedan učenik na loše. Ukupno je registrirano 8205 izostanaka, od čega neopravdanih 20.Najviše izostanaka bilo je u 7. razredu (1377).

#### 7.4. RAD I POSTIGNUĆA U DODATNOM RADU I RAD S DAROVITIM UČENICIMA

Dodatna nastava izvodila se iz matematike u razrednoj i predmetnoj nastavi i hrvatskog jezika u razrednoj i predmetnoj nastavi. Učenici su sudjelovali na natjecanjima iz matematike, kemije, biologije, engleskog jezika, Lidrana i vjeronauka.

#### 7.5. PRIKAZ POSTIGNUĆA NA NATJECANJIMA I SMOTRAMA

#### 7.5.1 DRŽAVNA NATJECANJA I SMOTRE

Ove godine nismo imali učenika koji se plasirao na državno natjecanje niti iz jednog predmeta.

#### 7.5.2. REGIONALNA NATJECANJA

Ove godine nismo imali predstavnika učenika koji se natjecao na regionalnim natjecanjima.

#### 7.5.3 ŽUPANIJSKA NATJECANJA

Ove godine plasirali smo se na županijsko natjecanje Crvenog križa gdje smo u konkurenciji 14 timova osvojili 5 mjesto.

Naša footsal momčad, djevojčice, osvojila je treće mjesto na županijskom natjecanju; naš tim malog nogometa, dječaci, osvojili su 2 mjesto na županijskm prvenstvu.

Osvojili smo i 1. Mjesto na manifestaciji “Ča more judi” i “Pričiginu”.

#### 7.5.4 GRADSKA NATJECANJA

Na gradskom nivou nismo imali organiziranih natjecanja- što je i razumljivo, obzirom da smo jedina škola u mjestu. Međutim, na školskom otočkom prvenstvu u malok nogometu naši su dječaci osvojili prvo mjesto. Natjecali su se učenici OŠ Hvar, OŠ Jelsa i naša škola. Na otočkom natjecanju timova Crvenog križa naše su djevojčice osvojila prvo mjesto i plasirale se na županijsko natjecanje u korčuli.

#### 7.5.6. OSTALA NATJECANJA I SMOTRE

Naša foto sekcija je vrlo aktivna i uspješna. Osvojili smo brončanu nagradu za fotografiju u Lidicama na natječaju „Ruža Lidica“, te brončanu medalju za eko-fotografiju na natječaju u Ferdinandovcu. Također smo osvojili priznanje i nagradu na međunarodnom natječaju likovnog stvaralaštva „Lidice“. Na 3. festivalu dječjeg stripa „Gunja 2018.“ osvojena je nagrada za strip u kategoriji 7. razreda.

#### 7.6. DOPUNSKA NASTAVA I PODACI O RADU S UČENICIMA S TEŠKOĆAMA U RAZVOJU

Dopunska nastava bila je organizirana iz matematike u razrednoj i predmetnoj nastavi, hrvatskog jezika u razrednoj i predmetnoj nastavi te engleskog jezika u predmetnoj nastavi.

U našem posebnom odjelu djece s teškoćama u razvoju bilo je 4 učenika s jednom učiteljicom i jednom pomoćnicom u nastavi, a jedna učenica imala je svoju pomoćnicu u nastavi i redovno je pohađala 5. razred.

Rad s učenicima odvijao se po planu, djeca su učestvovala u svim aktivnostima kao i učenici razredne nastave, a jednom tjedno su odlazila i u Vrbanj na radionice keramike koje je velikodušno ponudio gospodin Frane Abramović.

U našoj školi sedmero učenika pohađalo je nastavu po individualiziranom programu, a šestero po prilagođenom.

#### 7.7. REALIZACIJA PLANA IZVANUČIONIČKE NASTAVE

Svi aspekti izvanučioničke nastave realizirani su u potpunosti. Imali smo jako puno aktivnosti. Sva su ona nabrojena u odjelku 3-Javna i kulturna djelatnost škole. Na primjer: suradnja s udrugom Palagruža, izviđačkom udrugom Posejdon i OŠ Ivama Marca iz Zagreba.

#### 7.8. RAD I POSTIGNUĆA U IZVANNASTAVNIM I IZVANŠKOLSKIM AKTIVNOSTIMA

Prošle su učenici učestvovali u brojnim izvannastavnim aktivnostima: zbor i instrumentalna grupa,plesna skupina, mali čakavci, recitatorska grupa, prva pomoć, mladi matematičari, dramska grupa, likovna grupa, prometna kultura, domaćinstvo, nogomet i odbojka. Od ove godine tu su i mladi vatrogasci i izviđačka grupa Buškori, podružnica izviđača Posejdon iz Splita. Nastupali smo na brojnim gradskim događanjima (Božićna predstava, zadnji dan škole, primanje prvašića), natjecali se (Lidrano, prometna kultura, Klokan bez granica, likovni natječaji, fotografski natječaji…) Od izvanškolskih aktivnosti najveći broj učenika pohađao je treninge i satove plivanja, rukometa, nogometa, judo-a, i glazbenu školu.

# 8. PRIJEDLOG MJERA ZA POBOLJŠANJE UVJETA RADA I MJERE ZA UNAPREĐIVANJE ODGOJNO OBRAZOVNOG RADA

Od mjeseca veljače radilo se na postupku organiziranja Produženog boravka za desetak učenika naše škole. Sprovedena je anketa među učenicima prvog razreda i velišima u vrtiću; napravljen je normative prehrane; razgovaralo se skuharom restorana Jurin podrum koji bi nam osigurao ručak i njegovu dostavu; Grad je pristao financirati djelatnika za ovu priliku.

U dogovoru s nadležnim (gospodinom Radovčićem iz Državne uprave u Splitu) o koracima u realizaciji programa, stvar se pomalo zakomplicirala jer se od ove godine za formiranje grupe produženog boravka traži i dopuštenje Županije (ranije se to moglo ostvariti na nivou lokalne samouprave). Temom ćemo se ponovo pozabaviti čim odradimo obaveze vezane za početak školske godine.

Kako smo uveli i E dnevnike, konačno smo od Ministarstva dobili i financijska sredstva za kupnju dodatne informatičke opreme.

U Starom Gradu, 27. 09. 2018. Godine

Ravnateljica

Jasminka Pakušić